มาบตาพุดไฟชอตหยุดส่งไฟฟ้า 2 ชั่วโมง
โกลว์พลังงานแจงเหตุหยุดส่งไฟฟ้าชั่วคราว 2 ชั่วโมง&nbsp;เหตุเกิดไฟชอต
11 ก.พ. 2553

โกลว์พลังงานแจงเหตุหยุดส่งไฟฟ้าชั่วคราว 2 ชั่วโมง เหตุเกิดไฟชอต
นายสุทธิวงศ์ คงศิริ    รองกรรมการผู้จัดการใหญ่สายการเงิน บริษัท โกลว์ พลังงาน  (GLOW)เปิดเผยถึงกรณีที่ โรงงานผลิตไฟฟ้าและไอน้ำของบริษัทซึ่งตั้งอยู่ที่ เขตนิคมอุตสาหกรรมมาบตาพุด จ. ระยอง ขัดข้องเมื่อวันที่ 10ก.พ.2553 ว่า เกิดจากไฟชอตทำให้โรงไฟฟ้าต้องหยุดเป็นเวลา 2ชั่วโมง ส่งผลให้บริษัทต้องหยุดส่งไฟฟ้าให้กับผู้ประกอบที่ซื้อไฟจากบริษัทด้วย 
"เป็นเรื่องปกติของโรงไฟฟ้าที่จะเกิดเหตุขัดข้องได้บ่างซึ่งในแต่ละปีจะเกิดเหตุลักษณะนี้ประมาณ 3-4 ครั้ง ซึ่งความเสี่ยงนี้ได้ระบุไว้แล้วในสัญญาในการซื้อขายไฟกับลูกค้า "
อย่างไรก็ตามขณะนี้ทุกอย่างกลับเข้ามาปกติแล้ว ซึ่งในส่วนของลูกค้าก็อยู่ที่ความพร้อมของแต่ละบริษัทในการกลับมาดำเนินการผลิตตามปกติ